ഡല്ഹിയിലും ഉത്തര്പ്രദേശിലും സ്കൂളുകള് തുറന്നു ലഖ്നോ: ഏറെ നാളത്തെ കാത്തിരിപ്പിന് ശേഷം ഡല്ഹിയിലും ഉത്തര്പ്രദേശിലും സ്കൂളുകള് തുറന്നു. ഡല്ഹിയില് ഒമ്ബത് മുതല് 12 വരെ ക്ലാസിലെ വിദ്യാര്ഥികളും യു.പിയില് ഒന്ന് മുതല് അഞ്ച് വരെ ക്ലാസുകളിലെ വിദ്യാര്ഥികളുമാണ് ആദ്യഘട്ടത്തില് സ്കൂളിലെത്തിയത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡ് മാനദണ്ഡങ്ങള് പാലിച്ചുകൊണ്ടാണ് സ്കൂളുകളുടെ പ്രവര്ത്തനം . അടുത്ത ഘട്ടത്തില് മറ്റ് ക്ലാസുകളിലെയും വിദ്യാര്ഥികള് സ്കൂളിലെത്തും. ഡല്ഹിയില് ആറ് മുതല് എട്ട് വരെ ക്ലാസുകള് എട്ടിനാണ് തുറക്കുക. പൂര്ണമായും കോവിഡ് മാനദണ്ഡങ്ങള് പാലിച്ചുകൊണ്ടാണ് വിദ്യാര്ഥികളെ ക്ലാസില് പ്രവേശിപ്പിക്കുന്നത് .കോവിഡ് മഹാമാരിയെ തുടര്ന്ന് ഒന്നര വര്ഷത്തിലേറെയായി രാജ്യത്തെ സ്കൂളുകള് അടഞ്ഞുകിടക്കുകയായിരുന്നു. കോവിഡിനെ കുറിച്ചോര്ത്ത് ചെറിയ ഭയമുണ്ടെങ്കിലും കൃത്യമായി പഠിക്കാനും പരീക്ഷ എഴുതാനും കഴിയുമെന്നത് ആശ്വാസകരമാണെന്നും വിദ്യാര്ഥികള് അഭിപ്രായപ്പെടുന്നു .